แคตวูแมน (ตัวละคร)

แคตวูแมน () เป็นตัวละครที่ปรากฏในหนังสือการ์ตูนอเมริกันที่จัดพิมพ์โดยดีซีคอมิกส์ สร้างสรรค์โดย บิล ฟิงเกอร์ และ บ็อบ เคน เธอเปิดตัวครั้งแรกในชื่อ "เดอะแคท" (the Cat) ในนิตยสาร Batman ฉบับที่ 1 (ฤดูใบไม้ผลิปี 1940) แคตวูแมนได้กลายเป็นหนึ่งในศัตรูที่โดดเด่นที่สุดของซูเปอร์ฮีโร่ แบทแมน โดยจัดอยู่ในกลุ่มปฏิปักษ์ที่รวมตัวกันเป็นเหล่าวายร้ายของเขา รวมถึงเป็นคนรักที่รู้จักกันดีที่สุดและยาวนานที่สุดของแบทแมน โดยมีเรื่องราวมากมายที่ถ่ายทอดถึงความสัมพันธ์แบบทั้งรักทั้งเกลียดที่ซับซ้อนของทั้งคู่ ตั้งแต่ปี 1993 แคตวูแมนมีซีรีส์หนังสือการ์ตูนซีรีส์ต่อเนื่องเป็นของตัวเองในชื่อ Catwoman

แคตวูแมนคืออัตลักษณ์ลับของ เซลินา ไคล์ หัวขโมยในก๊อตแธมซิตี้ที่มักจะสวมชุดบอดี้สูทรัดรูปและใช้แส้หางม้าเป็นอาวุธ เดิมทีเธอถูกกำหนดบุคลิกให้เป็นซูเปอร์วายร้ายและคู่ปรับของแบทแมน แต่ตั้งแต่ช่วงทศวรรษ 1990 เธอได้รับบทบาทในซีรีส์ชื่อเดียวกันที่นำเสนอเธอในฐานะตัวเอกปฏินิยม (antiheroine) ซึ่งมักจะมีปรัชญาทางศีลธรรมแบบอรรถประโยชน์นิยม ตัวละครนี้ได้รับความนิยมอย่างมากในการปรากฏตัวช่วงแรก ๆ แต่เธอต้องหยุดพักบทบาทไปเป็นเวลานานตั้งแต่เดือนกันยายน 1954 ถึงพฤศจิกายน 1966 เนื่องจากการก่อตั้ง Comics Code Authority ในปี 1954 ซึ่งมีกฎเกณฑ์เกี่ยวกับการพัฒนาและการนำเสนอตัวละครหญิงที่ละเมิดประมวลกฎหมายการ์ตูน (ซึ่งปัจจุบันประมวลกฎหมายนี้ไม่ได้ถูกนำมาใช้แล้ว) ในฉบับหนังสือการ์ตูน นอกจากเซลินา ไคล์ แล้ว ยังมีตัวละครอย่าง ฮอลลี โรบินสัน และ Eiko Hasigawa ที่เคยรับอัตลักษณ์ของแคตวูแมนเช่นกัน

แคตวูแมนได้รับการดัดแปลงในสื่อต่าง ๆ มากมาย โดยในฉบับภาพยนตร์แสดงโดย Lee Meriwether ใน Batman (1966), Michelle Pfeiffer ใน Batman Returns (1992), Halle Berry ใน Catwoman (2004), Anne Hathaway ใน The Dark Knight Rises (2012) และ Zoë Kravitz ใน The Batman (2022) ในส่วนของซีรีส์โทรทัศน์ เธอแสดงโดย Julie Newmar และ Eartha Kitt ในซีรีส์ Batman ซึ่งในเวอร์ชันนี้ไม่มีการใช้ชื่อเซลินา ไคล์ รวมถึง Camren Bicondova และ Lili Simmons ในซีรีส์ Gotham

แคตวูแมนได้รับการจัดอันดับให้อยู่ในอันดับที่ 11 ในรายการ "100 สุดยอดวายร้ายตลอดกาลจากหนังสือการ์ตูน" ของ IGN และอันดับที่ 51 ในรายการ "100 วายร้ายที่ยิ่งใหญ่ที่สุดตลอดกาล" ของนิตยสาร WizardWizard #177 (July 2006). p. 88. ในทางกลับกัน เธอได้รับการจัดอันดับให้อยู่ในอันดับที่ 20 ในรายการ "100 สุดยอดฮีโร่ตลอดกาลจากหนังสือการ์ตูน" ของ IGN

 อ้างอิง 

 แหล่งข้อมูลอื่น 


 Catwoman Through the Years – slideshow by Life magazine


  – the influence of Catwoman upon female action heroes of the 1990s



หมวดหมู่:ตัวละครดีซีคอมิกส์
หมวดหมู่:ตัวละครในแบทแมน
หมวดหมู่:ซูเปอร์ฮีโร่ในดีซีคอมิกส์
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครที่เป็นไบเซ็กชวลหญิง
หมวดหมู่:ตัวละครในบันเทิงคดีที่มีความหลากหลายทางเพศ
หมวดหมู่:ตัวละครภาพยนตร์
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นโจร
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวร้ายหญิงที่มีพลังพิเศษ
หมวดหมู่:ยอดมนุษย์หญิง
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครหญิงในแอนิเมชัน
หมวดหมู่:ตัวละครชาวอเมริกันเชื้อสายฮิสแปนิกและลาติโน